**H O T Ă R Â R E**

**pentru modificarea Hotărârii Consiliului Judeţean Cluj nr. 209/2004 privind organizarea** **Comisiei pentru Protecţia Copilului Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre nr. 107 din 28.06.2021 pentru modificarea Hotărârii Consiliului Judeţean Cluj nr. 209/2004 privind organizarea Comisiei pentru Protecţia Copilului Cluj, propus de Preşedintele Consiliului Judeţean Cluj, domnul Alin Tise, însoţit de Referatul de aprobare cu nr. 22.918/24.06.2021, de Raportul compartimentului de resort din cadrul aparatului de specialitate al Consiliului Judeţean Cluj cu nr. 23057/25.06.2021, precum și de Avizul cu nr. 22.918 din 30.06.2021 adoptat de Comisia de specialitate nr. 5, în baza art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* solicitarea Fundaţiei Române pentru Copii, Comunitate şi Familie înregistrată la Consiliul Județean Cluj cu nr. 22.101/17.06.2021;
* adresa Direcției de Sănătate Publică Cluj nr. 8114/23.06.2021 înregistrată la Consiliul Județean Cluj cu nr. 22786/24.06.2021;
* Referatul Secretarului General al Județului Cluj nr. 22.101/24.06.2021 privind nominalizarea unui membru al Comisiei dintre reprezentanţii organismelor private acreditate;

Luând în considerare prevederile:

* art. 2, ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* Ordinului Secretariatului General al Guvernului nr. 600/2018 privind aprobarea Codului controlului intern managerial al entităţilor publice;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;
* art. 58 din Anexa nr. 1 la Hotărârea Consiliului Județean Cluj nr. 245/2019 privind aprobarea Regulamentului de organizare şi funcţionare al Direcţiei Generale de Asistenţă Socială şi Protecţia Copilului Cluj şi a serviciilor sociale furnizate de către aceasta;
* Dispoziției Președintelui Consiliului Județean Cluj nr. 940/2020 privind promovarea doamnei Molnar Nicoleta pentru exercitarea cu caracter temporar a funcției publice de conducere vacante de director general al Direcției Generale de Asistență Socială și Protecția Copilului Cluj;

În conformitate cu prevederile:

* art. 173 alin. (1) lit.d), alin. (5) lit. b), din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 62-67, art. 71-72, art. 84-86, art. 115 și ale art. 133-140 din Legea privind protecţia şi promovarea drepturilor copilului nr. 272/2004, republicată, cu modificările şi completările ulterioare;
* art. 85 alin. (2) din Legea privind protecţia şi promovarea drepturilor persoanelor cu handicap nr. 448 /2006, republicată, cu modificările și completările ulterioare;
* Hotărârii Guvernului nr. 502/2017 privind organizarea şi funcţionarea comisiei pentru protecţia copilului;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. I**. Hotărârea Consiliului Judetean Cluj nr. 209/2004 privind organizarea Comisiei pentru Protecţia Copilului Cluj, modificată prin Hotărârile Consiliului Județean Cluj nr. 84/2008, nr. 23/2009, nr. 68/2009, nr. 104/2009, nr. 123/2009, nr. 114/2010, nr. 263/2010, nr. 282/2011, nr. 332/2011, nr. 255/2012, nr. 77/2013, nr. 115/2015, nr. 231/2016, nr. 227/2017 și nr. 26/2019, se modifică după cum urmează:

1. Titlul hotărârii se modifică și va avea următorul cuprins:

„Hotărârea Consiliului Judeţean Cluj privind constituirea Comisiei pentru Protecţia Copilului Cluj nr. 209 din 23 decembrie 2004”

1. La articolul 1, alineatele (1), (2) și (3) se modifică și vor avea următorul conținut:

**„Art. 1. (1)** Se constituie Comisia pentru Protecţia Copilului Cluj, organ de specialitate, fără personalitate juridică al Consiliului Judeţean Cluj, cu activitate decizională în materia protecţiei şi promovării drepturilor copilului, în componența nominală cuprinsă în anexa care face parte integrantă din prezenta hotărâre.”

**”(2)** Sediul Comisiei pentru Protecția Copilului Cluj este în Municipiul Cluj-Napoca, strada General Eremia Grigorescu nr. 37-39.”

**”(3)** Se deleagă dreptul de reprezentare în justiție a Comisiei pentru Protecția Copilului Cluj către Direcţia Generală de Asistenţă Socială şi Protecţia Copilului Cluj prin personalul cu pregătire juridică din cadrul acesteia.”

 **3.** Anexa ”Componența nominală a Comisiei pentru Protecţia Copilului Cluj este cuprinsă în **anexa** care face parte integrantă din prezenta hotărâre.

**Art. II.** Mandatul persoanelor desemnate prin prezenta hotărâre este limitat la durata mandatului persoanelor desemnate prin Hotărârea Consiliului Județean Cluj nr. 227/2017.

**Art. III.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Secretarul General al Județului Cluj și Direcția Generală de Asistență Socială și Protecția Copilului Cluj.

**Art. IV.** Prezenta hotărâre se comunică Secretarului General al Județului Cluj; Direcției Generale de Asistență Socială și Protecția Copilului Cluj; Direcției de Sănătate Publică Cluj; Fundaţiei Române pentru Copii, Comunitate şi Familie, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet "www.cjcluj.ro".

**Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 108 din 30 iunie 2021**

*Prezenta hotărâre a fost adoptată cu 30 de voturi “pentru”, fiind astfel respectate prevederile legale privind majoritatea de voturi necesară.*